Besigheidskool | commerce.nwu.ac.za
Nagraadse Diploma in Bestuur
Adviesburo vir Kleinsakeondernemings (ABKS)
By die NWU-Besigheidskool streef ons daarna om die manier waarop ons studente oor besigheid dink, te verander. Ons wil hê ons studente moet bestuurder-leiers in eie reg word; dat hulle hier wegstap met werklikewêreldvaardighede, internasionale akkreditasie en baanbrekernavorsing.
Die NWU-Besigheidskool het drie leweringspunte, geleë in Mahikeng, Potchefstroom en Vanderbijlpark. Met ons internasionaal geakkrediteerde MBA streef ons daarna om vir ons studente 'n voorsprong te gee in 'n immer veranderende besigheidsomgewing. Hierdie instansie bied verskeie opsies aan ten opsigte van taal en afleweringsmodusse in ons vlagskipprogramme – die MBA en die Nagraadse Diploma in Bestuur.
Ons wil ook ons merk op die Afrika-vasteland maak – dit is 'n prioriteit vir ons! Die NWU-Besigheidskool het heelwat ervaring opgedoen met die opleiding van openbaresektorbestuurders op die kampus in Mahikeng. Ons wil 'n sin vir besigheid bevorder onder senior bestuurders in daardie sektor.
Ons wil 'n skool wees wat nie net internasionaal geakkrediteer is nie, maar ook internasionaal gereken word vir gehalte.
Ons wil studente aflewer wat oor die vermoë beskik om strategies te dink en om strategiese leiers te word.